**Postupak provedbe Savjetovanja s javnošću**

**pri donošenju Izmjena i dopuna Statuta Hrvatske odvjetničke komore sukladno**

**članku 11. Zakona o pravu na pristup informacijama (NN 25/13, 85/15 i 69/22)**

1. **Razlozi za donošenje Izmjena i dopuna Statuta Hrvatske odvjetničke komore i ciljevi koji se donošenjem Izmjena i dopuna Statuta Hrvatske odvjetničke komore žele postići**

Statut Hrvatske odvjetničke komore (dalje: Statut) donesen je na Skupštini Hrvatske odvjetničke komore održane dana 17. prosinca 2022. te je objavljen u Narodnim novinama broj: 151/2022.

Izmjenama i dopunama Statuta Hrvatske odvjetničke komore pristupilo se prvenstveno radi usklađenja odredbi vezanih uz sadržaj ugovora o pružanju pravne pomoći u paušalnom iznosu s odredbama Tarife o nagradama i naknadi troškova za rad odvjetnika; preciziranja odredbi o dostavi pismena Hrvatske odvjetničke komore odvjetnicima; propisivanja dužnosti i izuzetaka od dužnosti dostave ugovora o radu odvjetnika koji rade u podružnici stranog odvjetničkog društva i terminološkog usklađenja naziva Centra za mirenje s odredbama Zakona o mirnom rješavanju sporova

1. **Trajanje savjetovanja s javnošću:**

* Savjetovanje s javnošću otvoreno: 10. travnja 2024.
* Dan završetka savjetovanja s javnošću: 10. svibnja 2024.

1. **Poziv javnosti da dostavi svoje prijedloge i mišljenja**

Pozivaju se zainteresirani da najkasnije do 10. svibnja 2024. na e-mail adresu: [hok-cba@hok-cba.hr](mailto:hok-cba@hok-cba.hr) dostave svoje prijedloge i mišljenja na Nacrt Izmjena i dopuna Statuta Hrvatske odvjetničke komore koji je zajedno s ovim dokumentom objavljen na internetskim stranicama Hrvatske odvjetničke komore, [www.hok-cba.hr](http://www.hok-cba.hr), u rubrici Propisi i mišljenja - Savjetovanje s javnošću.